

РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ОПШТИНА ШИД

ОПШТИНСКО ВЕЋЕ

Број:016-60/III-22

Дана: 07.07.2022. г.

Шид

 На основу члана 1.Одлуке о усвајању Програма енергетске санације стамбених зграда, породичних кућа и станова на територији општине Шид за 2022.године (“Сл лист општине Шид“ број: 3/22), у вези члана 21. Правилника о суфинансирању мера енергетске санације стамбених зграда, породичних кућа и станова на територији општине Шид („Сл лист општине Шид“ број: 14/22), Општинско веће општине Шид на седници одржаној 07.07.2022.године донело је

**ОДЛУКУ**

**О РАСПИСИВАЊУ ЈАВНОГ КОНКУРСА ЗА УЧЕШЋЕ ГРАЂАНА У СУФИНАНСИРАЊУ И СПРОВОЂЕЊУ МЕРА ЕНЕРГЕТСКЕ САНАЦИЈЕ У ДОМАЋИНСТВИМА (ПОРОДИЧНИМ КУЋАМА И СТАНОВИМА)**

**НА ТЕРИТОРИЈИ ОПШТИНЕ ШИД**

**Члан 1.**

Општина Шид расписује Јавни конкурс заизбор директних (крајњих) корисника, власника домаћинстава (породичних кућа и станова), у циљу спровођења мера енергетске санације у домаћинствима на територији општине Шид.

**Члан 2.**

 Јавни конкурс из тачке 1. ове Одлуке спроводи Комисија за реализацију мера енергетске санације.

**Члан 3.**

Јавним конкурсом се спроводи избор директних крајњих корисника–власника домаћинстава (породичних кућа и станова), за спровођење активности на реализацији понуђених мера енергетске санације у складу са чланом 6. Правилника о суфинансирању мера енергетске санације стамбених зграда, породичних кућа и станова на територији општине Шид.

Јавни конкурс је саставни део ове Одлуке.

**Члан 4.**

Ова Одлука ступа на снагу даном доношења, примењује се од 13.07.2022.године, а објавиће се у“ Службеном листу општине Шид“ и на интернет страници општине Шид.

 ПРЕДСЕДНИК

Зоран Семеновић